**טקסט יום הזיכרון לשואה ולגבורה: בחסות שבט מעוז האלופות**

לפני הטקס בקרע: הדבר הכי גדול בעולם

**קריינית א:** טקס יום הזיכרון הזיכרון לשואה ולגבורה לזכר ששת המליונים שנספו שנהרגו ושנקברו חיים.

ברגעים אלו מתאסף עם ישראל כולו, מרכין ראש וזוכר את כל אלה שמסרו נפשם בתת תנאים תחת רדיפתם של הגרמנים הארורים, את כל אלה שאיש אינו יודע את שמם וזהותם, את כל אלה שכל חטאם היה שהם יהודים, יהודים קדושים וטהורים, אותם אנו זוכרים.

ברקע: נקדש את שמך

**קריינית ב:** נקרא פרק תהילים לזכרם, הקהל מתבקש לעמוד

שִׁיר מִזְמוֹר לְאָסָף: ב אֱלֹהִים אַל דֳּמִי לָךְ אַל תֶּחֱרַשׁ וְאַל תִּשְׁקֹט אֵל: ג כִּי הִנֵּה אוֹיְבֶיךָ יֶהֱמָיוּן וּמְשַׂנְאֶיךָ נָשְׂאוּ רֹאשׁ: ד עַל עַמְּךָ יַעֲרִימוּ סוֹד וְיִתְיָעֲצוּ עַל צְפוּנֶיךָ: ה אָמְרוּ לְכוּ וְנַכְחִידֵם מִגּוֹי וְלֹא יִזָּכֵר שֵׁם יִשְׂרָאֵל עוֹד: ו כִּי נוֹעֲצוּ לֵב יַחְדָּו עָלֶיךָ בְּרִית יִכְרֹתוּ: ז אָהֳלֵי אֱדוֹם וְיִשְׁמְעֵאלִים מוֹאָב וְהַגְרִים: ח גְּבָל וְעַמּוֹן וַעֲמָלֵק פְּלֶשֶׁת עִם יֹשְׁבֵי צוֹר: ט גַּם אַשּׁוּר נִלְוָה עִמָּם הָיוּ זְרוֹעַ לִבְנֵי לוֹט סֶלָה: י עֲשֵׂה לָהֶם כְּמִדְיָן כְּסִיסְרָא כְיָבִין בְּנַחַל קִישׁוֹן: יא נִשְׁמְדוּ בְעֵין דֹּאר הָיוּ דֹּמֶן לָאֲדָמָה: יב שִׁיתֵמוֹ נְדִיבֵמוֹ כְּעֹרֵב וְכִזְאֵב וּכְזֶבַח וּכְצַלְמֻנָּע כָּל נְסִיכֵמוֹ: יג אֲשֶׁר אָמְרוּ נִירֲשָׁה לָּנוּ אֵת נְאוֹת אֱלֹהִים: יד אֱלֹהַי שִׁיתֵמוֹ כַגַּלְגַּל כְּקַשׁ לִפְנֵי רוּחַ: טו כְּאֵשׁ תִּבְעַר יָעַר וּכְלֶהָבָה תְּלַהֵט הָרִים: טז כֵּן תִּרְדְּפֵם בְּסַעֲרֶךָ וּבְסוּפָתְךָ תְבַהֲלֵם: יז מַלֵּא פְנֵיהֶם קָלוֹן וִיבַקְשׁוּ שִׁמְךָ יְהוָה: יח יֵבֹשׁוּ וְיִבָּהֲלוּ עֲדֵי עַד וְיַחְפְּרוּ וְיֹאבֵדוּ: יט וְיֵדְעוּ כִּי אַתָּה שִׁמְךָ יְהוָה לְבַדֶּךָ עֶלְיוֹן עַל כָּל הָאָרֶץ:

**קריינית ג:** בטקס החלטנו להתמקד בסיפורי מסירות נפשם של היהודים, כאשר הם נדרשו להכריע בין חיים לתורה הם בחרו בתורה, כך קידשו את ה'.

נדליק 6 נרות לזכר כל אותם יהודים, שאותם נזכור.

נזכור ולא נשכח

מדליקים את ששת הנרות.

בקרע: הבט משמיים- יעקב שוואקי

**הצגה 1:**

**נערה:** ליומני היקר שלום.

לעולם לא אשכח את ה- 23 לספטמבר, יום הכיפורים ת"ש, שהגרמנים ייעדוהו בכוונה תחילה ליום הפצצות תוקפניות על הגטו.

באמצע ההפצצות הופתענו למראה תופעה מוזרה: ההפצצות הופרעו לשעה קלה, והיו יהודים שביארו ואמרו, כי השלג הנו עדות לכך, שצבא השמים מתערב להצילנו. אולם מששב האויב להפציצנו לאחר זמן מה, היה זעם האש כפול ומכופל, מתוך תאווה למלא את אשר החסיר. אבי ועמו כמה משכנינו יצאו להתפלל בבית הכנסת הסמוך למרות הסכנה הגדולה. רגעים ספורים חלפו, והנה אחד המתפללים חזר במרוצה, כשהטלית עודנה עוטפת את ראשו וכתפיו והמחזור בידו, וכולו רוטט עד בלי יכולת לפטור מלה בשפתיו. פצצה נפלה על בית הכנסת ומתפללים רבים נהרגו. לאושרנו הבלתי מתואר, חזר אף אבינו בלתי נפגע, חיוור כסיד, והטלית המקופלת תחת בית שחיו; לאט בשפתיו וסיפר לנו כי רבים מאלה, שאך זה עתה התפללו עמו בצוותא נהרגו ומתו בתפילתם.

**הצגה 2:**

**קריינית:** את הסיפור הבא סיפר רבי ישראל שפירא, הרב מבולז'וב, שהיה עד לו בעת שהותו במחנה הריכוז יאנובסקה:

**רבי:** בכל בוקר, עם עלות השחר, הגרמנים נהגו להובילנו אל מחוץ למחנה ליום של עבודה קשה שהסתיים רק עם רדת החשכה. כל זוג עובדים קיבל מסור ענקי והיה צריך לנסר את מכסת בולי העץ שלו. בגלל התנאים האיומים ששררו במחנה ומנות הרעב שהיינו אמורים להתקיים מהן, רובנו בקושי יכולנו לעמוד על רגלינו. אך המשכנו לנסר, ביודענו שחיינו היו תלויים בכך. כל מי שהתמוטט במהלך עבודתו או שלא הצליח לנסר את המכסה היומית שלו, היה נהרג במקום.

יום אחד, בעודי דוחף ומושך את המסור הכבד יחד עם שותפי, ניגשה אליי אישה צעירה מקבוצת העבודה שלנו. חיוורון פניה הסגיר את היותה במצב פיזי חלש ביותר

**האישה:** רבי, יש לך סכין?

**רבי:** מיד הבנתי את כוונתה וחשתי איזו אחריות כבדה מונחת על כתפיי. "בתי", התחננתי בפניה, כשאני משתדל לגייס את כל האהבה והשכנוע שבלבי כדי להניאה מן המעשה שאותו היא מתכננת. "אל תיקחי את חייך. אני יודע שחייך כעת הם גיהינום עלי אדמות, שהמוות נראה כמו שחרור מבורך ביחס אליו. אך אסור לנו לאבד תקווה אף פעם. בעזרת השם, נשרוד את המבחן הזה ונגיע לימים טובים יותר".

אך האישה נראתה כאילו אינה שומעת את דבריי כלל.

**האישה:** סכין. אני מוכרחה סכין. עכשיו. לפני שיהיה מאוחר מדי.

**רבי:** באותו רגע, אחד השומרים הגרמנים הבחין בנו לוחשים וניגש אלינו.

שומר: מה היא אמרה לך? הגד לי עכשיו.

**רבי:** שנינו קפאנו על עומדנו. שיחה בשעת העבודה הייתה עבירה חמורה. רבים מיושבי המחנה נורו על המקום בשל פשעים קטנים בהרבה, האישה הייתה הראשונה להתאושש.

**האישה:** ביקשתי ממנו סכין, תן לי סכין.

**רבי:** גם הגרמני ניחש את כוונתה, וחיוך שטני ריחף על שפתיו. אין ספק שראה את גופות האנשים שמרוב ייאוש השליכו את עצמם בלילה על הגדר החשמלית שסבבה את המחנה, אך זה יהיה מחזה חדש עבורו. בעודו מחייך, שם ידו בכיסו ונתן לה סכין קטנה.

האישה לקחה את הסכין ומיהרה חזרה לעמדת העבודה שלה. היא רכנה מעל חבילת סמרטוטים קטנה שהניחה על בול עץ. פתחה את החבילה והוציאה ממנה תינוק זעיר. לפני עינינו הנדהמות, היא מלה את התינוק בן השבוע במהירות ובמיומנות רבה.

**האישה:** "ברוך אתה ה' אלוקינו מלך העולם", "שקידשנו במצוותיו וציוונו להכניסו בברית אברהם אבינו", מסתכלת למעלה וממשיכה: "אדון עולם! לפני שמונה ימים נתת לי ילד. אני יודעת שלא הוא ולא אני נשרוד זמן רב במקום הארור הזה. אבל עכשיו, כשתיקח אותו חזרה, תקבל אותו כיהודי שלם".

**פונה לשומר:** הסכין שלך, תודה!

ברקע: שמע ישראל- יעקב שוואקי

**הצגה 3:**

**קריינית:** ליל סדר אחרון בגטו ורשה
היה מוישל'ה,
מוישל'ה האחרון שנותר בגטו ורשה,
שואל את אבא 'מה נשתנה'.
"מה נשתנה הלילה הזה מכל הלילות",
למה הלילה הזה כה ארוך ונורא
מכל הלילות שעברו?
וכשמוישל'ה את כל הקושיות שואל,
ארץ,שמיים,
נדם לו התבל,
שרפים הסו ברעדה וחיל
והאב, האבא, רוצה לענות:
"עבדים היינו..."
ומוישל'ה אומר:
"אבי היקר, עוד קושיה אחת לי משלי והיא:
ארצה לדעת, אבי היקר, האם אחיה בשנה הבאה
לשאול את ה'מה נשתנה'?
האם יישאר ילד יהודי לשאול את ה'מה נשתנה'?
האם יוותר אב יהודי בעולם שישיב: 'עבדים היינו'?"
והשיב האבא:
"לא אדע, לא אדע, לא אדע אם אחיה.
לא אדע, לא אדע אם אתה תחיה.
אך תמיד, תמיד יהיה עוד מוישל'ה בעולם,
שישאל את אבא את ה'מה נשתנה'.
איני יודע אם נזכה לחיות אבל זאת אני יודע:
"כי בשם קֹדשך נשבעת לו
שלא יכבה נרו לעולם ועד"

ברקע: ליל הסדר אחרון

**קריינית א:** חסרה אני מילים, אבל מוכרחה אני לכתוב, מוכרחה. רוצה אני לבקשכם, שלא תשכחו את המתים. רוצה אני להתחנן לפניכם ולבקשכם בכל לשון של בקשה שתנקמו את נקמתנו. רוצה אני שתקימו יד לנו, מצבה שתגיע עד השמים, ציון שיראה אותו העולם כולו, פסל- לא משיש, ולא מאבן, אלא ממעשים טובים. כי אני מאמינה באמונה שלמה, שרק מצבה כזאת עשויה להבטיח לכם, ולילדכם, עתיד טוב יותר.

**קריינית ב:** לשירת התקווה ואני מאמין הקהל מתבקש לעמוד.

**קריינית ג:** תם הטקס